ព្រះរាជាណាចក្រកម្ពុជា

ជាតិ សាសនា ព្រះមហាក្សត្រ

3

**លេខ**............

កិច្ចសន្យាការងារ

កិច្ចសន្យានេះធ្វើនៅ រាជធានីភ្នំពេញ, ថ្ងៃទី............ខែ............ឆ្នាំ...........

រវាង

ក្រុមហ៊ុន មេគង្គលែន ឌីវេឡុបម៉ិន ឯ.ក​មានទីតាំង​​​ភូមិ គៀនឃ្លាំង សង្កាត់ព្រែកលៀប ខណ្ឌជ្រោយចង្វារ

រាជធានីភ្នំពេញ តំណាងស្របច្បាប់​​ដោយ **​​លោក** ​​​​មាន​តួនាទីជា​  **​** ជាភាគី **និយោជក** ។

និង

ឈ្មោះ @NameKH ភេទ @Sex អាយុ @Age សញ្ជាតិ @Nation កាន់អត្តសញ្ញាណប័ណ្ណលេខ @IDCardNo

អាសយដ្ឋានបច្ចុប្បន្ន ផ្ទះលេខ.............ផ្លូវ............ភូមិ @VillageKH ឃុំ/សង្កាត់ @ComKH ស្រុក/ខណ្ឌ @DisKH ខេត្ត/ក្រុង @ProKH ជាភាគី **​​និយោជិត** ។

ភាគីទាំងពីរបានព្រមព្រៀងគ្នាតាមលក្ខខណ្ឌដូចតទៅ៖

ប្រការ ១ : គោលបំណង

កិច្ចសន្យានេះបង្កើតបានជា(**ខ)** ចែង និងលក្ខខណ្ឌសម្រាប់ការងាររបស់**​​​និយោជិត** ជាមួយ**និយោជក** ។

ប្រការ ២ : មុខតំណែង ទីតាំង ការចាប់ផ្ដើមការងារ និងរយៈពេលកិច្ចសន្យាការងារ

**២.១** **និយោជិត** មានមុខតំណែងជា @Position នឹងត្រូវបំពេញការងារនៅ @Company ស្ថិតនៅផ្លូវលេខ @HDStreet ភូមិ.................ឃុំ/សង្កាត់ @HDCommune ស្រុក/ខណ្ឌ @HDDistinct ខេត្ត​/ក្រុង @HDProvince ។ **និយោជិត ​**នឹងចាប់ផ្ដើមការងារចាប់ពី @StartDate\_DATE\_KH ។

**២.២** **និយោជិត** មានយល់ព្រមចុះកិច្ចសន្យាការងារមានថេរវេលាកំណត់ជាមួយ ភាគី **“ ក”** ក្នុងរយៈពេល ២( ពីរ)ឆ្នាំ មានសុពលភាពចាប់ពី @FromDate\_DATE\_KH ​រហូតដល់ថ្ងៃទី @ToDate\_DATE\_KH ។

**២.៣ និយោជិត** អាចត្រូវផ្លាស់ប្ដូរទីកន្លែងការងាររបស់ខ្លួនតាមការតម្រូវ និងតាមការចាត់តាំងរបស់ **និយោជក**។

ប្រការ ៣ : ពេលម៉ោងធ្វើការ និងការឈប់សម្រាក

**៣.១** **និយោជិត** ត្រូវបំពេញការងារ **៨ ( ប្រាំបី )** ម៉ោង ក្នុងមួយថ្ងៃ គឺពេលព្រឹកចាប់ពីម៉ោង @CheckIn1 ដល់ម៉ោង @CheckOut1 និងពេលរសៀលចាប់ពីម៉ោង @CheckIn2 រសៀល ដល់ម៉ោង @CheckOut2 ល្ងាច ហើយធ្វើការ **៦ (ប្រាំមួយ)** ថ្ងៃ ក្នុងមួយសប្តាហ៍។ ​ក្រុមហ៊ុនរក្សាសិទ្ធិក្នុងការប្តូរវេននិយោជិតទៅកាន់ម៉ោងការងារណាមួយផ្សេងទៀត ដោយស្របតាម​ប្រភេទ​​​ការងារ និងតម្រូវការរបស់ក្រុមហ៊ុន។

**៣.២** **និយោជិត** អាចនឹងតម្រូវឲ្យ​ធ្វើការបន្ថែមម៉ោងដោយស្ម័គ្រចិត្ត​ នៅពេលដែលមានកិច្ចការចាំបាច់ និងការងារ​បន្ទាន់​​​​ណា​មួយ​​របស់ក្រុមហ៊ុន​ ដែលពាក់ព័ន្ធទៅនឹងការទទួលខុស​ត្រូវ​ខ្លួន។

**៣.៣ និយោជិត** មានសិទ្ធិ​ឈប់សម្រាកប្រចាំឆ្នាំ ដោយមិនកាត់ប្រាក់ឈ្នួលចំនួន**១៨** ថ្ងៃ ក្នុង ០**១(មួយ)** ឆ្នាំ ប៉ុន្តែក្នុងកំឡុងពេលការងារសាកល្បង **និយោជិត** ​នឹង​មិន​ត្រូវ​​លើកទឹកចិត្តឲ្យឈប់សម្រាកឡើយ ។ ក្នុងករណី **និយោជិត** មានការចំបាច់ត្រូវសុំច្បាប់ឈប់សម្រាក នោះក្រុមហ៊ុននឹងកាត់ប្រាក់ខែតាមអាត្រាសមាត្រប្រចាំថ្ងៃ។ ថ្ងៃ​ឈប់​សម្រាកប្រចាំឆ្នាំ​ដែល​មិន​បាន​ប្រើ​ប្រាស់អស់នៅរៀងរាល់ចុងឆ្នាំនីមួយៗ គឺមិនត្រូវបានយកទៅបូកបញ្ចូលនៅឆ្នាំបន្ទាប់ឡើយ។ ការឈប់សម្រាកថ្ងៃបុណ្យនានានឹងត្រូវ​​​​បាន​កំណត់ដោយ **និយោជក** ។

**៣.៤ និយោជិត** ជាស្រ្តីដែលបានបំពេញការងារជាប់លាប់ក្រោមកិច្ចសន្យានេះរយៈពេលពេញមួយឆ្នាំ គឺមានសិទ្ធិឈប់សម្រាកមាតុភាពចំនួន **៩០ (កៅសិប)** ថ្ងៃ ដោយទទួលបានប្រាក់ឈ្នួលពាក់កណ្ដាល ។

ប្រការ ៤: ប្រាក់សំណងសម្រាប់ការងារ និងប្រាក់លើកទឹកចិត្ត

**៤.១ និយោជិត** មានសិទ្ធិទទួលបានប្រាក់ឈ្នួលគោលចំនួន USD @Salary ( @WSalary\_NUM\_EN ) ក្នុង០១ (មួយ) ខែ ។ ប្រាក់បៀវត្សប្រចាំខែនឹងបើកជូននិយោជិត តាមរយៈកាត **អេធីអឹម (ATM)** នៅរៀងរាល់​ថ្ងៃទី៤ ឬទី៥ នៃដើមខែនីមួយៗ លើកលែងតែមានករណីពិសេស នោះនឹងមានការជូនដំណឹង។

**៤.២** **និយោជិត** នឹងទទួលបានប្រាក់លើកទឹកចិត្តបន្ថែមពី**០(សូន្យ) ខែ** ដល់ **២(ពីរ )ខែ** ។ ប្រាក់លើទឹកចិត្តនេះ ផ្តល់ជូនតែបុគ្គលិកណាដែលបានចូលបំពេញការងារចាប់ពី**០៦​ (ប្រាំមួយ)**ខែ គិតត្រឹមថ្ងៃបំណាច់ឆ្នាំ ហើយចំនួនប្រាក់លើកចិត្តបន្ថែមនេះ គឺផ្តល់ជូនទៅតាមការលទ្ធិផលការងារ ដែលត្រូវបានវាយតម្លៃដោយថ្នាក់គ្រប់គ្រងក្រុមហ៊ុន នាយកដ្ឋានធនធានមនុស្ស និងប្រធាននាយកដ្ឋានសាមី និងគិតតាមសមាត្រនៃចំនួនខែដែលបានបំពេញការងារ។

ប្រការ ៥ : រយៈពេលធ្វើការងារសាកល្បង និងការបញ្ចប់កិច្ចសន្យាការងារ

**៥.១ កម្មករនិយោជិត** ត្រូវឆ្លងកាត់ដំណាក់កាល ការងារសាកល្បងសម្រាប់រយៈពេល **០៣ (បី)** ខែ គឺគិតចាប់ពីថ្ងៃផ្ដើមបម្រើការងារ។ **និយោជក និង និយោជិត** ព្រមព្រៀង ចុះកិច្ចសន្យាការងារដូចក្នុង **ប្រការ២** ខាងលើ។ ប្រសិនបើនិយោជិតលាឈប់ពីការងារមុនរយៈពេលកំណត់ខាងលើ នោះនិយោជិតត្រូវសងប្រាក់បៀវត្ស នៃ រយៈពេលដែលនៅសល់ជូននិយោជកវិញ។ **ឧទាហរណ៍៖​** និយោជិតចុះកិច្ចសន្យាការងាររយៈពេល ០២ឆ្នាំ ក្នុងតួនាទីជា វិស្វករ និងទទួលប្រាក់ខែ $៣០០ (បីរយដុល្លារសហរដ្ឋអាមេរិក)ក្នុងមួយខែ។ ក្នុងករណី និយោជិតបម្រើការងារបានចំនួន ២២ខែ ហើយដាក់ពាក្យសុំលាឈប់ពីការងារ នោះនិយោជិតត្រូវទូទាត់សំណងជូននិយោជកចំនួន​ $៦០០​(ប្រាំមួយរយដុល្លារសហរដ្ឋអាមេរិក)។ ទឹកប្រាក់នេះ គឺជាចំនួនដែលនិយោជិតខកខានមិនបានបម្រើការងារជូននិយោជករយៈពេល ០២ខែ។ ដូចគ្នាដែរ ក្នុងករណី និយោជក

បញ្ចប់កិច្ចការងារ និយោជិត មុនថេរវេលាក្នុងកិច្ចសន្យាខាងលើ ដោយនិយោជិតមិនបានធ្វើកំហុសធ្ងន់ធ្ងរ ដូចមានចែង គោលការណ៍ធនធានមនុស្ស នោះនិយោជិត ត្រូវប៉ះប៉ូវប្រាក់ខែនូវរយៈ ពេលដែលនៅសល់ជូនភាគី និយោជិត វិញ។

**៥.២**  តាមការព្រមព្រៀង និងលក្ខខណ្ឌនានានៅក្នុងកិច្ចសន្យាការងារនេះ **និយោជិត** នឹង​ត្រូវឆ្លងកាត់ការងារ​សាកល្បង​ចំនួន​ ០៣​ខែ ដោយគិត​ចាប់​ពីថ្ងៃបានចូល​ធ្វើការងារដំបូងរបស់ខ្លួន។ **និយោជក** ​នឹងធ្វើការ​​ពិចារណាលើការ​តម្លើង ​ឬ បញ្ចុះ​ ប្រាក់បៀវត្ស និងអត្ថប្រយោជន៍នានា ឬការដោះដូរមុខងារ និងការទទួលខុសត្រូវណាមួយផ្អែកតាមលទ្ធផលការងារក៏ដូចជាការសម្រេចចិត្ត ថាតើគួរតែបន្ត ឬ​បញ្ចប់​កិច្ចសន្យា​ការងាររបស់​និយោជិតបន្ទាប់ពីការវាយតម្លៃការងារ។

**៥.៣** **និយោជក** អាចបញ្ចប់កិច្ចសន្យានេះបានដោយឯកតោភាគី និងមិនចាំបាច់គោរពកាតព្វកិច្ចឱ្យដំណឹងជាមុនក្នុងករណីដូចតទៅ៖

* ការលួច ការក្លែងបន្លំ ការគៃបំបាត់ បោកប្រាស់ ។
* ការកើតជងឺរុំារ៉ៃ ឬរោគឆ្លងដែលធ្វើឱ្យនិយោជិតមិនអាចបំពេញភារកិច្ចរបស់ខ្លួនតាមលក្ខណៈមួយ ដែលមានសុវត្ថិភាពដល់ **និយោជក** និង**និយោជិត** ដទៃទៀត ។
* ការប្រើព័ត៌មានមិនត្រឹមត្រូវដើម្បីទទួលបានការងារ ។
* អំពើក្លែងបន្លំក្នុងពេលចុះកិច្ចសន្យា ( ការបង្ហាញលិខិត ស្នាមក្លែងក្លាយ ឬក្នុងពេលកំពុងប្រតិបត្តិកិច្ចសន្យា ) ការមិនព្រមប្រតិបត្តិតាម “ **ខ** ” នៃកិច្ចសន្យាការងារ ។
* ការផ្សព្វផ្សាយព័ត៌មានសម្ងាត់របស់ **និយោជក** ឬប្រព្រឹត្តអំពើណាមួយដែលធ្វើឱ្យខូចខាតយ៉ាងធ្ងន់ធ្ងរដល់កេរ្ដិ៍ឈ្មោះ ឬអាជីវកម្មរបស់ **និយោជក** ។
* ការបង្កឲ្យមានការខូចខាត ឬគ្រោះថ្នាក់ដល់ទ្រព្យសម្បត្តិរបស់ **និយោជក** ដោយចេតនា ឬការធ្វេសប្រហែស ការមិនប្រុងប្រយ័ត្ន ឬការខ្ជីខ្ជា ។
* ការកំហែងគំរាម ជេរប្រមាថ វាយដំ **និយោជក** ឬ**និយោជិត** ផ្សេងទៀត ។
* ការញុះញង់ **និយោជិត** ឯទៀតឱ្យប្រព្រឹត្តកំហុសធ្ងន់ ។
* ការឃោសនាសកម្មភាព ឬបាតុកម្មនយោបាយក្នុងគ្រឹះស្ថាន ។
* ករណីដែល **និយោជិត** ត្រូវបានតុលាការផ្ដន្ទាទោសដាក់ពន្ធនាគារពី បទឧក្រិដ្ឋ និងបទមជ្ឈិម ។
* ការប្រព្រឹត្តបទល្មើសធ្ងន់ធ្ងរផ្សេងទៀតណាមួយដូចមានចែងនៅក្នុងច្បាប់ការងារ ។

ប្រការ ៦: ភារកិច្ចរបស់និយោជិត

* **និយោជិត** ត្រូវមានកាតព្វកិច្ចបំពេញភារកិច្ចដែល **និយោជក** ប្រគល់ជូនទាំងអស់តាម Job Description ដោយយកចិត្តទុកដាក់ខ្ពស់ ។ **និយោជិត** ត្រូវខិតខំការពារផលប្រយោជន៍ និងទ្រព្យសម្បត្តិរបស់ **និយោជក** ទៅតាមការយល់ដឹង និងសមត្ថភាពរបស់ខ្លួន ។
* **និយោជិត** ត្រូវរក្សាការសម្ងាត់ចំពោះព័ត៌មានទាំងអស់របស់និយោជក និងអង្គភាពពាក់ព័ន្ធទាំងនៅក្នុងពេលបំពេញការងារ និងទាំងក្នុងពេលអនាគតដោយមិនកំណត់ពេល ។ **និយោជិត** ត្រូវហាមជាដាច់ខាត មិនឲ្យផ្ដល់ព័ត៌មានណាមួយ​ អំពី **និយោជក** ឬអង្គភាពពាក់ព័ន្ធរបស់ **និយោជក** ទៅឱ្យភាគីទីបីឡើយ ប្រសិនបើពុំមានការអនុញ្ញាតយ៉ាងច្បាស់លាស់ពី **និយោជក** ។
* **និយោជិត** ត្រូវធានា និងសន្យាមិនលួចទ្រព្យសម្បត្តិ ក្លែងបន្លំឯកសារ បោកប្រាស់ ឬទទួលប្រាក់ជំនួនណាមួយដើម្បីប្រើឧបាយកលទុច្ចរិត គៃបំបាត់ មូលនិធិ តម្លៃ ឬទ្រព្យសម្បត្តិអ្វីមួយ ឬអត្ថប្រយោជន៍ណាមួយដើម្បីកេងយកផលប្រយោជន៍ខ្លួន ឬ​តតីយជន ឬក្នុងគោលបំណងធ្វើឲ្យខូចខាតដល់ **និយោជក**។
* ក្នុងករណីថ្ងៃក្រោយរកឃើញថា **និយោជិត** បានប្រព្រឹត្តកំហុសដោយទុច្ចរិតដូចការអះអាង ខាងលើនេះ **និយោជិត** ត្រូវទទួលខុសត្រូវចំពោះមុខច្បាប់ និងសងការខូចខាតទាំងអស់ជូន **និយោជក** ។
* **និយោជិត** ត្រូវ​គោរពទៅតាមច្បាប់ និងបទបញ្ញត្តិនានារបស់ក្រុមហ៊ុន​​ ដូ​ច​ជា​​វិន័យ និងគោលនយោបាយនានារបស់ក្រុម​ហ៊ុន​។ ក្នុងករណីមានការ​បំពានវិន័យណាមួយ​ និយោជិត​នឹង​ត្រូវ​​ទទួល​​ខុ​ស​​​ត្រូវ ​​​ទាំងស្រុងចំពោះក្រុមហ៊ុន និងចំពោះមុខច្បាប់​។
* **និយោជិត** ត្រូវមានការទទួលខុសត្រូវលើ ការការពារផលប្រយោជន៍នានា និងកេរ្តិ៍ឈ្មោះរបស់​ក្រុម​ហ៊ុន​ ដូចជាការ​គោរពតាម​វិន័យ និងបទបញ្ជានានា និងការ​រក្សាព័ត៌មានសម្ងាត់​តែ​មិនកំណត់​ រួមមាន ការ​គ្រប់​គ្រង​ការលក់​ ម៉ាឃីតធីង ហិរញ្ញវត្ថុ ការងារបច្ចេក​ទេស រដ្ឋបាល និងធនធានមនុស្ស​របស់​ក្រុម​ហ៊ុន​។
* **និយោជិត** ត្រូវ​ទទួលខុសត្រូវលើការអនុវត្តកាតព្វកិច្ចការងារស្នូលរបស់ខ្លួន តាមការ​ចាត់​ចែង​​ក៏ដូចជា​ផែន​ការ​​ដូច​​បាន​រៀបរាប់​ក្នុងទម្រង់ពិពណ៌នា​ការងារ និងលទ្ធផលរំពឹងទុក​ ​ត្រូវ​​អនុវត្តតាម​​​ផែនការ​​ប្រតិបត្តិ​ និងផែនការយុទ្ធ​សាស្ត្រ​ប្រចាំ​​ឆ្នាំ ដែលដាក់ចេញឡើងដោយថ្នាក់គ្រប់គ្រង ជាមួយនឹង​ការណែនាំយ៉ាងដិតដល់ពីអ្នកគ្រប់គ្រងផ្ទាល់​របស់​​​ខ្លួន​​។

ប្រការ ៧: ការរក្សាការសម្ងាត់ និង​​ការបិទបាំងព័ត៌មាន

* **និយោជិក** យល់ព្រមថា បើគ្មានការអនុញ្ញាតជាលាយលក្ខណ៍អក្សរពីក្រុមហ៊ុន​ជាមុន ទោះ​ជា​ក្នុង​កំឡុង​ពេលធ្វើការ​ឲ្យ​​ក្រុមហ៊ុន​ ឬ​បន្ទាប់ពី​បានបញ្ចប់កិច្ចសន្យា​ការងារពី​ក្រុមហ៊ុនទៅហើយក៏ដោយ នោះ​និយោជិតមិន​អាចប្រើប្រាស់ និង​លាត​ត្រដាង​ព័ត៌មានសម្ងាត់​ក្រុមហ៊ុន ទោះដោយផ្ទាល់ ឬប្រយោល (ដូច​បាន​កំ​ណត់​ខាង​ក្រោម) សម្រាប់​​គោ​ល​បំ​ណ​ង​​​​​ផ្ទាល់ខ្លួន បោះ​ពុម្ភផ្សាយ លាត​ត្រដាង​ ឬចែករំលែកព័ត៌មាន​សម្ងាត់​នោះ ឬផ្នែកណាមួយនៃ​ព័ត៌មាន​នោះ ទៅ​តាម​វិ​ធី​សាស្ត្រ​​​ណា​មួយ​ ទៅកាន់​​បុគ្គល ក្រុមហ៊ុន ស្ថាប័ន អង្គភាព និយោជក ឬ​សមាគមន៍​​​​ណាមួយ មិន​ថា​ដោយ​មូល​ហេតុ​ណា​ក៏​ដោយ បើ​ទោះណា​ជានិយោជិត​គ្នា​ឯងក៏ដោយ​​។
* **និយោជិត** យល់ព្រមថា ករណីមានតុលាការ ភ្នាក់ងារអនុវត្តច្បាប់ ឬទីភ្នាក់ងាររដ្ឋាភិបាល តម្រូវឲ្យ​និយោជិត​លាត​​​ត្រ​ដា​ង​​​​ព័ត៌មានសម្ងាត់​ទាំងនោះ និយោជិតគួរជូនដំណឹងដល់ក្រុមហ៊ុន​ ហើយ​និយោជិតគួរ​ទទួលយក​នូវ​ជំហ៊ាន​នានា​ដែល​​មានហេតុផលសមស្រប ដើម្បីការពារការលាតត្រដាងព័ត៌មានសម្ងាត់​ទាំងនោះ រហូត​ដល់​ក្រុមហ៊ុន​​​ត្រូវបាន​ស្នើ​ឲ្យ​​​ប្រាប់​ពីការលាតត្រដាងនោះ ហើយក្រុមហ៊ុន​បាន​មានឱកាសឆ្លើយតបទៅតុលាការ ឬ​ភ្នាក់ងារទាំងនោះផង​ដែរ​។​
* សម្រាប់គោលបំណងនៃកិច្ចសន្យា​នេះ **“ការរក្សាការសម្ងាត់​ និងសុវត្ថិភាព​​ព័ត៌មាន”** មានន័យថា ព័ត៌មានណា​មួយ ឬ​ទាំង​អស់​ ដែលពីមុនៗមកមិនទាន់បានផ្សាយចេញដោយក្រុមហ៊ុន​ខ្លួនឯងក្តី ឬដោយអង្គភាព ឬក្រុម​ហ៊ុន​ចំណុះ​​ដោយផ្ទាល់ ឬ​ដោយប្រយោលណាមួយក្តី ដែលត្រូវបានទទួល ឬអនុញ្ញាតឲ្យ​លាត​ត្រដាងទៅ​ដល់​និយោជិត ​ក្នុង​កំ​ឡុ​ង​ពេល​ ឬកើត​ចេញ​ឡើងក្នុងពេលធ្វើការងាររបស់និយោជិតឲ្យ​ក្រុមហ៊ុន​ រួមមានដោយ​មិន​កំណត់​ដូចជា៖ព័ត៌មានផ្ទៃក្នុងណាមួយសំដៅលើប្រ​ធាន​ផ្នែក/នាយកដ្ឋានរបស់ក្រុមហ៊ុន​ និយោជិត អតិថិជន ឧបករណ៍សម្ភារៈ ដំណើរ​ការ​ ខ្ទង់ចំណាយ តម្លៃ ប្រតិបត្តិការ និងរូបមន្តផ្សេងៗ យុទ្ធសាស្ត្រ មិនថាពីមុន បច្ចុប្បន្ន ឬអនាគត ក៏ដូចជា ចំណេះដឹង និង​ទិន្នន័យដែលទាក់ទងទៅនឹងកំណត់ត្រារបស់ក្រុមហ៊ុន​ ផែនការអាជីវកម្ម ផែនការប្រតិបត្តិ និងយុទ្ធសាស្ត្រ ព័ត៌មាន​ផែ្នកលក់​ ផ្នែកទីផ្សារ និងរបាយការណ៏ហិរញ្ញវត្ថុ ដែលបានបង្កើតឡីង ជាកម្មសិទ្ធិដោយ ត្រួតពិនិត្យ​ដោយ ឬបានមកដោយក្រុមហ៊ុន​។

ប្រការ ៨: ការដោះស្រាយវិវាទ

ក្នុងករណីមានវិវាទកើតឡើងដោយសារការអនុវត្តកិច្ចសន្យានេះ ភាគីទាំងពីរបានព្រមព្រៀងគ្នា ដោះស្រាយ​​**ដោយការចរចារ និងការយោគយល់គ្នារវាងភាគីទាំងពីរ** ប៉ុន្តែប្រសិនបើការដោះស្រាយមិនទទួលបានជោគ ជ័យ នោះភាគីទាំងពីរនឹងដាក់វិវាទជូនទៅតុលាការដែលមានសមត្ថកិច្ចនៅក្នុងព្រះរាជាណាចក្រកម្ពុជា ។

ប្រការ ៩: ប្រធានស័ក្ដិ

**និយោជក** មិនទទួលខុសត្រូវចំពោះ**និយោជិត**ឡើយ ប្រសិនបើការខកខាន ឬការពន្យា ការបំពេញ កាតព្វកិច្ចរបស់ខ្លួនក្រោមកិច្ចសន្យាការងារនេះ កើតឡើងដោយសារព្រឹត្តិការណ៍ធម្មជាតិ ទឹកជំនន់ ខ្យល់ព្យុះ អគ្គីភ័យ សង្រ្គាម អស្ថេរភាពនយោបាយ ការលួចប្លន់ ជំងឺរាតត្បាត ក្រុមហ៊ុនខ្ស័យធន ឬអំពើផ្សេងទៀត ក្រៅពីការគ្រប់គ្រងរបស់ **និយោជក** ។

ប្រការ ១០: កិច្ចសន្យាទាំងមូល

គ្មានសេចក្ដីកែប្រែលើកិច្ចសន្យាការងារណាមួយ ត្រូវដាក់ឲ្យជាប់កាតព្វកិច្ចឡើយ លើកលែងតែសេចក្ដីកែប្រែ

នោះធ្វើឡើងជាលាយលក្ខណ៍អក្សរ និងមានចុះហត្ថលេខាដោយភាគីទាំងពីរ ។

ភាគីទាំងពីរ **បានអានយល់អំពីខ្លឹមសារ** **និងយល់ព្រមគោរពតាម កាតព្វកិច្ចនៃកិច្ចសន្យានេះទាំងស្រុង** ។ ករណីមានភាគីណាមួយ មិនគោរពតាមប្រការនៃកិច្ចសន្យានេះ ត្រូវសងការខូចខាតគ្រប់យ៉ាងដែលបណ្ដាលមកពីកំហុសរបស់ខ្លួន និងត្រូវទទួលខុសត្រូវតាម**ច្បាប់នៃព្រះរាជាណាចក្រកម្ពុជាជាធរមាន** ។

ប្រការ ១១ **:** ភាសា និងការរក្សាទុកកិច្ចសន្យា

កិច្ចសន្យានេះធ្វើជា **ភាសាខ្មែរ ចំនួន ០២(ពីរ)**ច្បាប់​ ដោយ**០១(មួយ)** ច្បាប់ សម្រាប់តំកល់ទុកនៅ **និយោជក** និង **០១(មួយ)**ច្បាប់សម្រាប់តំកល់ទុកនៅ **និយោជិត**។

ប្រការ១២ **:** ប្រសិទ្ធភាពនៃកិច្ចសន្យា

ភាគីទាំងពីរនៃកិច្ចសន្យានេះបានយល់ព្រម **ចុះហត្ថលេខា** ឬ**ផ្ដិតមេដៃ** ទុកជាភស្តុតាង ។

កិច្ចសន្យានេះមានអនុភាពអនុវត្តចាប់ពីថ្ងៃចុះកិច្ចសន្យានេះតទៅ ។

ហត្ថលេខា ឬស្នាមមេដៃ

ភាគី និយោជក ភាគី និយោជិត

(អ្នកតំណាងពេញសិទ្ធិ)

..................................... @NameKH